የአዲስ አበባ ንግድ ምክር ቤት ሴት ፕሬዚዳንት መረጠ
ዛሬ ጥቅምት 15 ቀን 2011 ዓ.ም. በተካሄደ የአዲስ አበባ ንግድ ምክር ቤት ፕሬዚዳንት ምርጫ ወ/ሮ መሰንበት ሸንቁጥ 419 ድምፅ በማግኘት የንግድ ምክር ቤቱ ፕሬዚዳንት ሆነው ተመረጡ፡፡ ለፕሬዚዳንትነቱ ሁለት ዕጩዎች የቀረቡ ሲሆን፣ ከወ/ሮ መሰንበት ጋር ተወዳድረው የነበሩት አቶ ሳልሃዲን ከሊፋ 276 ድምፅ አግኝተዋል፡፡የንግድ ምክር ቤቱ ፕሬዚዳንት የነበሩትን አቶ ኤልያስ ገነቲን ለመተካት በተካሄደው ምርጫ ያሸነፉት ወ/ሮ መሰንበት የቀድሞ የዓባይ ባንክ ፕሬዚዳንት የነበሩ ሲሆን፣ አሁን የኒው ዳይሜንሽን የንግድ ሥራ አመራር አማካሪ ድርጅት ባለቤትና ሥራ አስኪያጅ ናቸው፡፡ከወ/ሮ መሰንበት ጋር ተወዳድረው የነበሩት አቶ ሳልሃዲን የሳማትራ ኩባንያ ዋና ሥራ አስፈጻሚ ናቸው፡፡በዛሬው የንግድ ምክር ቤቱ ምርጫ 1050 አባላት ድምፅ ሰጥተዋል፡፡